Hvordan bor ansatte?
Alle ansatte tilbys egen hybelleilighet (kvarter) i tilknytning leir, eller mulighet til å leie egen forsvarsbolig i nærområdet gjennom Forsvarsbygg. Hybler er ferdig møblert, og normalt rundt 20kvm med eget bad, personlig bod og tilgang på felleskjøkken. Det er også mulighet for leie av garasjeplass eller motorvarmeruttak til bil. Forsvarsboliger er umøblerte hus og leiligheter i ulike størrelser. Ditt behov, ønsket bosted, ansiennitet og tilgjengelige boliger avgjør om du får boligtildeling. Pendlere vil kun få hybel ettersom forsvarsbolig krever at du melder adresseendring i folkeregisteret.